בחאן 'גמלייה' שבערבה התיכונה, חוגגים עשור של הופעות חיות עם פסטיבל 'גרייטפול דד גאת'רינג', יומיים של הופעות חיות בשלושה מתחמים וחוויה מוסיקאלית בלב המדבר הישראלי, כאשר במרכז הפסטיבל- מסיבת גרייטפול דד, מסיבת גרוב צבעונית ורווית שמחה.
בתאריכים 26-27.10, ימים שישי-שבת, במהלך 24 שעות, יתקיימו מגוון הופעות מוסיקאליות במתחם חאן גמליה. ביום שישי הפסטיבל יפתח בשעה 18:00 בהופעה חיה של "ביטניק" ומיד לאחר מכן "המדבר הכחול"-יוסי פיין ובן איילון. עוד באותו הערב החל מהשעה 20:00, יחלו לפעול שלושה מתחמים מוסיקאליים בהם ינוגנו סטים מתוך הרפטואר העשיר של הגרייטפול דד וג'רי גרסיה. בשעה 22:00 תחל מסיבת הגרייטפול דד.
למחרת, ביום שבת החגיגה תימשך משעות הבוקר המוקדמות. בשעה 10:00, תתקיים מסיבת אמריקנה- רוק, פאנק, בלוז ופסיכדליה משנות השישים ועד היום. בשעה 11:30 תתקיים הופעה חיה של להקת "היללה", כשעה וחצי לאחר מכן תתקיים מסיבת ג'רי גרסיה ובשעה 15:00 תתקיים מסיבת ג'אם בנד-מיטב להקות הג'אם האמריקאיות במחוות לגרייטפול דד.
מארגני הפסטיבל מציינים, כי האירוע נבנה בצורה שמאפשרת גם למשפחות עם ילדים להגיע וליהנות מהחוויה המוסיקלית בערבה התיכונה. כמו כן, במהלך הפסטיבל יפעל במקום מתחם קמפינג ומסעדת גמליה תפעל במתכונת מלאה. בנוסף, יתקיימו סדנאות יצירה לכל המשפחה.
מחיר מיוחד במכירה מוקדמת - 140 ₪, מספר המקומות מוגבל.
'גרייטפול דד' הינה תופעה מוזיקלית, מהלהקות האמריקאית הגדולה בהיסטוריה המשלבת מוזיקת רוק עם פסיכדליה, אמריקנה, בלוז, גרוב והמון קצב.